خاریجی ایشلر ناظیری مولود چاووش اوغلو جمهور باشقانی رجب طیب اردوغان و آمریکا پرزیدنتی دونالد ترامپ-ین مایین 24-25-ده بروکسل-ده کئچیریله‌جک ناتو-نون ذیروه توپلانتی‌سین‌دان اول گؤروش کئچیرجکرینی بیلدیردی.
چاووش اوغلو پایتاخت آنکارادا تشکیل ائدیلن مطبوعات کونفرانسیندا آچیقلاما وئره‌رک دئدی کی، اردوغان-ترامپ گؤروشو ناتو ذیروه‌سی‌نین اولینده مای آییندا رئال‌لاشا‌جاق.
قئید ائدک کی، چاووش اوغلو دونن امریکالی همکاری رکس تیلرسون ایله تلفونلا دانیشمیشدی.
تلفون دانیشیغیندا اردوغانین واشینگتن-ا ائدجیی سفرین دئتال‌لاری موذاکیره اولونموشدو.
مولود چاووش اوغلو آوریلین 16-دا کئچیریلن رفراندوم ایله علاقه‌لی اولا‌راق آوروپا تهلوکه‌سیزلیک و امکداش‌لیق تشکیلاتی (AGİT) موشاهیدچی‌لری‌نین اوبجکتیو اولمادیغینی و حاضیرلادیق‌لاری راپورون دا اعتبارلی اولمادیغینی وورغولادی.
خاریجی ایشلر ناظیری چاووش اوغلو دئدی کی، پ.کا.کا-نین بئز پارچا‌لاری ایله پوز وئریرسه‌نیز، آنالیزلرینیزی نظره آلماریق.
آوروپا تهلوکه‌سیزلیک و امکداش‌لیق تشکیلاتی-نین رفرندوم ایله علاقه‌لی راپورونون چوخ سایدا سهوری‌نین اولدوغونو وورغولایان چاووش اوغلو اونو دا بیلدیردی کی، آوروپا تهلوکه‌سیزلیک و امکداش‌لیق تشکیلاتی سیاسی آنالیز ائده بیلمز. آوروپا تهلوکه‌سیزلیک و امکداش‌لیق تشکیلاتی-نین راپورلارینین اعتباری قالمامیش‌دیر.
چاووش اوغلو رفرندوما دایر آوروپا بیرلیگی‌نین سوروشدورما حاقی‌نین دا اولمادیغینی ایفاده ائتدی.
ناظر اونو دا قئید ائتدی کی، تورکیه وطنداش‌لارینا آوروپا بیرلیگینه عضو اؤلکه‌لره گیررکن ویزا رئژیمی‌نین تطبیق ائدیلمه‌مه‌سی اوچون فعالیت‌لر داوام ائدیر.
